  Анжелика Тихонова корреспондент Удмурт кырӟанъя «Элькуновидение-2019» вожвылъяськонын Пичи Пурга ёрослэсь данзэ эстрадая «Акцент» группа утёз. Отчы куинь йӧно воргоронъёс пырисько. Соос сярысь ивортодэтъя «Удмуртия» агентстволэн корреспондентэзлы ёросысь лулчеберет юртысь ужез радъянъя но методикая ёзэтысь калык творчествоя методист Наталья Петрова вераз. Сергей Соснов, Сергей Никандров но Эдуард Мираев «Элькуновидение» кыкетӥзэ пырисько ини. Но азьвыл соос нимаз но пӧртэм аръёсы потазы вал. Озьы ке но, валанзы вань ини шуыны луоз. Воргоронъёс куиньназы ик ёросысь лулчеберет юртын тыршо: Сергей Соснов - Пичи Пургаысь калык хорлэн аккомпаниаторез, Сергей Никандров - кивалтӥсьлэн воштӥсез но ветеранъёслэн хорзылэн аккомпаниаторез, Эдуард Мираев - эстрадая «Акцент» группалэн кивалтӥсез. Сергей Никандров – со хозяйственник, солэн аслаз юртъерез, Сергей Сосновлэн аслаз магазинъёсыз вань – пӧйшуранъя, чорыганъя, Эдуард Мираев сюанъёсты нуэ. Соос ваньзы творческой адямиос Наталья Петрова, Пичи Пурга ёросысь лулчеберет юртысь ужез радъянъя но методикая ёзэтысь калык творчествоя методистНаталья Петровалэн верамезъя, воргоронъёс ас удысазы азинскем, быгатонлыко муртъёс луо. Сергей Соснов Удмуртиысь гожъясьёслэн но крезьгурчиослэн огазеяськонъёссылэн ёзчиез луэ. Пичи Пурга лулчеберетлэн азинсконэз понна висе. Кылбуръёс гожъя, солэн трос гинэ бичетъёсыз потэмын ини. Кылбуръёссэ ӵем гинэ ёросысь крезьгурчиос кырӟан гожтыны быръё. «Элькуновидение» пыриськыны быръем «Сӥзьыл пала» кырӟанзылэсь кылъёссэ Сергей Соснов гожтӥз, крезьгурзэ - Эдуард Мираев Наталья Петровалэн кылъёсызъя, Эдуард пичи дыръяз элькунамы туж тодмо адями вал. Со туж трос концертъёсын ветлэ вал Геннадий Ганьковен, шонер ик уг тодӥськы ни, но со кыӵе ке но радиконкурсын но вормиз вал Наталья Петрова, Пичи Пурга ёросысь лулчеберет юртысь ужез радъянъя но методикая ёзэтысь калык творчествоя методист«Акцент» группалэн кивалтӥсезлэн Эдуард Мираевлэн верамезъя, соос кырӟаны нимысьтыз дышетскымтэ, крезьгуро арбериен шудыны гинэ. Озьы ке но, кырӟаны туж ярато, сюлмысь тыршо. Ми понна вормон валтӥсез ӧвӧл, пыриськон гинэ. Сценалэсь, калыкен вераськемлэсь мылкыд, кайф басьтэммы потэ. Вормон милемлы сокем кулэ ӧвӧл, кӧня тунсыко конкурсэ пыриськон Эдуард Мираев, «Акцент» группалэн кивалтӥсезТодэ вайытом, Кияса ёрослэсь данзэ «Чильтэр» ансамбль утёз. Тегъёс: Лулчеберет Удмуртия ПичиПурга удмуртъёс кырӟан Элькуновидение  